CELEX: 62015CN0111
Language: lt
Date: 2015-03-04 00:00:00
Title: Byla C-111/15: 2015 m. kovo 4 d. Upravno sodišče Republike Slovenije (Slovėnija) pateiktas prašymas priimti prejudicinį sprendimą byloje Občina Gorje/Slovėnijos Respublika

27.7.2015   
            
            
               LT
            
            
               Europos Sąjungos oficialusis leidinys
            
            
               C 245/2
            
         2015 m. kovo 4 d.Upravno sodišče Republike Slovenije (Slovėnija) pateiktas prašymas priimti prejudicinį sprendimą byloje Občina Gorje/Slovėnijos Respublika
   
   (Byla C-111/15)
   (2015/C 245/02)
   Proceso kalba: slovėnų
   
      Prašymą priimti prejudicinį sprendimą pateikęs teismas
   
   
      Upravno sodišče Republike Slovenije
   
   
      Šalys pagrindinėje byloje
   
   
      Pareiškėja: Občina Gorje
   
   
      Atsakovė: Slovėnijos Respublika
   
      Prejudiciniai klausimai
   
   
               1.
            
            
               Ar Reglamentas Nr. 1698/2005 (1) ir konkrečiai jo 71 straipsnio 3 dalis, pagal kurią išlaidų atitikimo reikalavimams taisyklės nustatomos nacionaliniu lygmeniu, atsižvelgiant į šiuo reglamentu nustatytas specialias sąlygas tam tikroms kaimo plėtros priemonėms, turi būti aiškinama taip, kad ja draudžiama nacionalinė norma, numatyta [Vyriausybės dekreto dėl Slovėnijos Respublikos 2007 – 2013 m. kaimo plėtros programos 1, 3 ir 4 krypčių priemonių 2010 – 2013 m. laikotarpiui (toliau – PRP dekretas)] 79 straipsnio 4 dalyje ir skelbimo apie pirkimą VI skyriaus 3 punkte, pagal kurią reikalavimus atitinkančiomis investavimo išlaidomis laikomos tik išlaidos, patirtos po sprendimo dėl teisės gauti išteklius priėmimo (iki investavimo termino pabaigos, t. y. vėliausiai iki 2015 m. birželio 30 d.)?
            
         
               2.
            
            
               Jei į pirmąjį klausimą būtų atsakyta neigiamai: ar Reglamentas Nr. 1698/2005 ir konkrečiai jo 71 straipsnio 3 dalis turi būti aiškinama taip, kad ja draudžiama nacionalinė norma, numatyta Zakon o kmetijstvu (Žemės ūkio įstatymas, toliau – ZKme-1) 56 straipsnio 4 dalyje, pagal kurią visiškai atmetamas prašymas, neatitinkantis PRP dekreto 79 straipsnio 4 dalies, susijusios su reikalavimus atitinkančiomis investavimo išlaidomis, patirtomis po sprendimo priėmimo?
            
         
      (1)  2005 m. rugsėjo 20 d. Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL L 277, 2005 10 21, p. 1).